ભાજપ શાસિત વેરાવળ-પાટણ નગર સેવા સદનમાં બીજી ટર્મ માટેના હોદેદારોની શુક્રવારે ચૂંટણી યોજાયેલ હતી. જેમાં મહિલા પ્રમુખ પદ ખારવા સમાજને તથા ઉપપ્રમુખ પદ લોહાણા સમાજને ફાળે ગયુ હતુ. પાલિકાના હોદેદારોની પસંદગીમાં વર્ષોથી ચાલી આવતી વેરાવળ-પ્રભાસપાટણના એક-એક સભ્યને હોદો આપવાની પરંપરા તૂટવાની સાથે ભીડીયાના વોર્ડના નગરસેવકોની પણ બાદબાકી કરાતા સતાઘારી ભાજપના નગરસેવકોમાં આંતરીક નારાજગી પ્રસરેલ જોવા મળતી હતી. તો પ્રભાસપાટણના નગરસેવકને કારોબારી ચેરમેનનું પદ આપવાની જાહેરાત કરી નારાજગી ઓછી કરવાનો ભાજપ સંગઠને પ્રયાસ કરેલ છે. વેરાવળ - પાટણ સંયુકત નગર સેવા સદનના કુલ ૪૪ પૈકી ભાજપના ૨૭ કોંગ્રેસના ૧૭ સભ્યો ચુંટાઇ આવતા ભાજપે સ્પષ્ટ બહુમતી સાથે સતાના સુકાન સંભાળેલ હતુ.